ให้แฟนกินยาคุมกำเนิดแต่แฟนกินไปพร้อมกับ นมจะทำให้ลดประสิทธิภาพของตัวยาหรือไม่ครับ ?
สวัสดีค่ะ โดยทั่วไปอาหารต่างๆ รวมถึงนม ไม่มีผลต่อการลดประสิทธิภาพของยาคุมกำเนิดค่ะ สามารถทานยาก่อนอาหารหรือหลังอาหารก็ได้ค่ะ หากทานพร้อมอาหารในปริมาณปกติทั่วไปหรือทานพร้อมนมอาจมีผลต่อการดูดซึมบ้าง แต่ก็เพียงเล็กน้อยมากค่ะ แทบไม่มีผลต่อประสิทธิภาพการคุมกำเนิดค่ะหากทานยาเม็ดคุมกำเนิดได้ถูกต้อง จะมีประสิทธิภาพในการคุมกำเนิดได้ 99% ค่ะ ปัจจัยต่างๆ ที่ทำให้ประสิทธิภาพของยาคุมกำเนิดลดลง เช่น ลืมทานยาบางวัน ทานยาไม่ตรงเวลาในแต่ละวัน เช่น วันนี้ทานตอนเช้า พออีกวันไปทานก่อนนอน เป็นต้น ยาหมดอายุ ยาเสื่อมสภาพ มีอาเจียน ท้องเสีย กินยาอื่นร่วมด้วย เช่น rifampin,griseofluvin, ketoconazole, carbamazepine, phenytoin เป็นต้น